Maak jou kind taalvaardig en skoolgereed.
Op Maroela Media, is daar 'n gereelde rubriek, Vra vir Susan, waar Susan du Plessis, 'n opvoedkundekenner en gepubliseerde skrywer op die gebied van leerprobleme en disleksie met meer as 25 jaar ondervinding, nuttige raad aan ouers met vrae gee. Lees hier oor wat Susan se raad is as jy jou kind taalvaardig en skoolgereed wil maak. In die artikel raai sy byvoorbeeld ouers aan om geheuespeletjies met hul kinders te speel om so hul visuele en ouditiewe geheue te ontwikkel. Sy wys ook op logiese denke en hoe dit jou kind kan help om met begrip te lees en hoe logiese denke bydra tot wiskundevaardigheid. Lees gerus die artikel en wat jy as ouer nog kan doen om jou kind taalvaardig, wiskundevaardig en skoolgereed te kry.
Hier kan jy deur Facebook-groepe en blogs saamgesels en wenke uitruil of sommer net lees wat sê ander oor ouerskap en die uitdagings waarmee hulle daagliks te make het. Maar dis darem nie net ernstige goed en "swaarkry" wat gedeel word nie, hier kan jy ook lekker saamlag en so deel in die voorreg van ouerskap.
Klets, kuier en ruil idees uit
'n Program op RSG aangebied deur Johan van Lill, vir ma's en pa's, oumas, oupas, bure en enige iemand wat kinders of tieners grootmaak en soms voel of hulle teen die mure kan uitklim. Gaan kyk by die skakel vir 'n volledige argief oor programme wat aangebied is. Luister RSG op Donderdae om 11:30 – 12:00.
Peuter-Stimuleringsgroepie (Little One)
Die ontwerp van opvoedkundige leermateriaal vir babas tot vyfjariges word hier gekry. Hier is ook baie inligting oor die verskillende produkte wat in die tuiste se aanlynwinkel, Little One, gevind kan word. 'n Klomp nuwe idees word daagliks hier gedeel.
https://web.facebook.com/little1.co.za/posts/171303732919325?_rdr / http://peuters.yolasite.com/
Voel jy soms ouerskap is 'n eensame ding? Dan is dié kletsblad vir jou. Hier gee raadop mammas idees om hulle kleingoed op 'n prettige manier besig te hou. (Nederlands)
Vir ma's om mekaar te ondersteun en om met mekaar te gesels. Sommer oor al daai klein dingetjies ...
Hierdie blad is in besonder vir onderwysers ontwerp sodat hulle mekaar kan raad vra en idees uitruil. 'n Klomp nuttige idees vir ouers is egter ook hier te vind.
Blaai deur hierdie lekkerlees-blogs en artikels vir raad oor ouerskap
Die blog is gevestig as die mees omvattende webtuiste oor ouers se reg om hulle kinders binne familieverband op te voed.
Sanet Deysel is 'n ma van twee; deeltydse teologiestudent en passievol oor ma-wees. Sy gesels oor alledaagse ouerskapdingetjies.
'n Keur van Vrouekeur se ouerskapartikels – van klei maak met twee bestanddele tot wenke teen boelies.
'n Verskeidenheid van artikels / blogs oor ouerskap.
In sy blog spits hy hom toe op praktiese raad wat voortspruit uit 'n mengsel van die nuutste navorsing, jare se ondervinding en 'n gesonde dosis 'common sense'. Die artikels beantwoord meestal vrae wat in sy praktyk herhaaldelik opduik. Daar is ook interessante ouerskapartikels.
http://www.goeiehuishouding.co.za/boeke-oor-ouerskap/ - vir 'n lys van boeke oor ouerskap.
'n Wye verskeidenheid artikels oor ouerskap – van hoe om jou kinders soggens uit die bed te kry tot hoe om jou kind se huiswerk-persoonlikheid te ontdek.
Vra vir Susan
Susan du Plessis, 'n opvoedkundekenner en skrywer op die gebied van leerprobleme en disleksie, gee raad oor kwessies rakende jou kind se leerontwikkeling. Vir skoolkwessies kan jy Susan kontak by skoolkwessies@edublox.com
Ouerskapraad - kundige advies en praktiese wenke oor alles ouerverwant. (Engels).
The Reggio Emilia approach – an everyday story deur Kate
Reggio is 'n innoverende en inspirerende benadering tot vroeë kinderopvoeding. Lees Kate, 'n oud-onderwyseres wat haar twee kinders tuis d.m.v. die Reggio-benadering onderrig, se interessante blog. (Engels)